2001/292/EY: Komission päätös, tehty 29 päivänä maaliskuuta 2001, luomistautia (Brucella melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY muuttamisesta (ETA:n kannalta merkityksellinen teksti) (tiedoksiannettu numerolla K(2001) 952)



Virallinen lehti nro L 100 , 11/04/2001 s. 0028 - 0029



Komission päätös, tehty 29 päivänä maaliskuuta 2001, luomistautia (Brucella melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY muuttamisesta (tiedoksiannettu numerolla K(2001) 952) (ETA:n kannalta merkityksellinen teksti) (2001/292/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(1), sellaisena kuin se on viimeksi muutettuna komission päätöksellä 94/953/EY(2), ja erityisesti sen liitteessä A olevan 1 luvun II osan, sekä katsoo seuraavaa: (1) Päätöksellään 93/52/ETY(3), sellaisena kuin se on viimeksi muutettuna päätöksellä 97/315/EY(4), komissio totesi tiettyjen jäsenvaltioiden ja alueiden täyttävän luomistautia (Brucella melitensis) koskevat edellytykset ja vahvisti niille tästä taudista virallisesti vapaan jäsenvaltion tai alueen aseman. (2) Itävallassa ja tietyillä Ranskan alueilla (Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ja Vosges) luomistauti on ollut ilmoitettava tauti vähintään viiden vuoden ajan, eikä siellä ole virallisesti todettu yhtään luomistautitapausta vähintään viiteen vuoteen. Rokottaminen on ollut kielletty vähintään kolmen vuoden ajan. Tällä perusteella olisi todettava, että Itävalta ja kyseiset Ranskan alueet täyttävät direktiivin 91/68/ETY liitteessä A olevan 1 luvun II osan 1 kohdan b alakohdan edellytykset. (3) Näin ollen Itävalta ja kyseiset Ranskan alueet (Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ja Vosges) täyttävät edellytykset, joiden perusteella ne voidaan todeta luomistaudista virallisesti vapaiksi. (4) Lisäksi Itävalta ja Ranska sitoutuvat noudattamaan direktiivin 91/68/ETY liitteessä A olevan 1 luvun II osan 2 kohdan määräyksiä. Tämän vuoksi Itävalta ja kyseiset Ranskan alueet (Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ja Vosges) olisi tunnustettava luomistaudista (Brucella melitensis) virallisesti vapaiksi ja päätös 93/52/ETY olisi vastaavasti muutettava. (5) Itävallassa ja kyseisillä Ranskan alueilla (Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ja Vosges) sijaitseville tiloille tuotavien lampaiden ja vuohien on näin ollen täytettävä direktiivin 91/68/ETY liitteessä A olevan 1 luvun I osan D kohdan vaatimukset. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/52/ETY liite I ("Jäsenvaltiot") tämän päätöksen liitteellä I. 2 artikla Korvataan päätöksen 93/52/ETY liite II ("Alueet") tämän päätöksen liitteellä II. 3 artikla Tämä päätös on osoitettu kaikille jäsenvaltioille. Tehty Brysselissä 29 päivänä maaliskuuta 2001. Komission puolesta David Byrne Komission jäsen (1) EYVL L 46, 19.2.1991, s. 19. (2) EYVL L 371, 31.12.1994, s. 14. (3) EYVL L 13, 21.1.1993, s. 14. (4) EYVL L 137, 28.5.1997, s. 20. LIITE I "LIITE I - Itävalta - Belgia - Tanska - Saksa - Suomi - Irlanti - Luxemburg - Alankomaat - Ruotsi - Yhdistynyt kuningaskunta". LIITE II "LIITE II Ranskassa: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Espanjassa: Santa Cruz de Tenerife, Las Palmas."